Stara Gradska vijećnica (Singapur)

Stara Gradska vijećnica (malajski: Dewan Bandaraya Singapura, engleski: Singapore City Hall) u Singapuru bivše je sjedište gradske uprave koje je od 14. veljače 1992. godine nacionalni spomenik. Nalazi se u historijskom Padangu, pored stare zgrade Vrhovnog suda Singapura. Zgradu je dizajnirao i izgradio Singapurski općinski odbor, a konstrukcija je trajala od 1926. do 1929. godine. U zgradu se ulazi preko velikih stepenica, koje vode do kolonade korintskih stupova, kroz koju se ulazi u glavnu zgradu. Od 2015. godine, zgradu koristi Nacionalna galerija Singapura. Zgrada je izvorno nosila naziv Općinska vijećnica, a njezino je planiranje započeo S. D. Meadows, tadašnji čelnik općinskog odbora, a nastavio je Alexander Gordon, koji je preuzeo funkciju 1925. godine. Kompanija Perry and Co. (Overseas) Ltd. započela je izradnju 1926. godine, a koja je dovršena 1929. godine. Do travnja 1929. godine, gradska uprava preselila se u novu gradu. Godine 1951., kada je kralj George VI. Singapuru dodijelio status grada, zgrada je promijenila ime u Gradska vijećnica. Općinska, odnosno Gradska je vijećnica imala izrazitu ulogu u historiji Singapura. U njoj je od 1942. do 1945. godine bilo sjedište japanske okupacijske uprave za vrijeme Drugog svjetskog rata; u istoj je zgradi ta ista okupacijska uprava 1945. godine potpisala kapitulaciju i vratila Singapur Britancima. Godine 1959., premier Lee Kuan Yew proglasio je samoupravu u zgradi Gradske vijećnice, gdje je ujedno i prvi put javno izvedena singapurska himna i predstavljena zastava. Mnogi su visoki dužnosnici održavali svečane prisege upravo u ovoj zgradi. Godine 1987., zgrada je značajno renovirana, a nakon preseljenja gradske uprave na drugu lokaciju, danas ju koristi Nacionalna galerija. Reference Vanjske veze National Heritage Board (2002), Singapore's 100 Historic Places, Archipelago Press, ISBN 981-4068-23-3 City Hall CDCs Arhivirano 17 December 2018 na Wayback Machine-u